Iste articlo ye sobre una cinta estausunidense de cine de drama biografico belico de 2017; ta atros usos, se veiga Thank You for Your Service.

Thank You for Your Service (títol orichinal en anglés, en aragonés Gracias por o suyo servicio, enguerada en Aragón con o títol en castellano de Deber cumplido, en aragonés Deber cumpliu) ye una cinta de cine estausunidense de cine de drama biografico belico de l'anyo 2017 dirichida por Jason Hall seguntes o suyo propio guión adaptau basau en Thank You for Your Service, un ensayo de David Finkel de 2013 sobre lo retorno a la vida civil d'un grupo de soldaus de l'exercito estausunidense que heban cumpliu servicio en Iraq. Con una banda sonora orichinal de Thomas Newman, una dirección de fotografía de Roman Vasyanov y una producción cinematografica al cudiau d'o productor cinematografico Jon Kilik ta las productoras DreamWorks Pictures, Reliance Entertainment y Rahway Road Productions. L'elenco d'actors d'a cinta ye formau por Miles Teller, Haley Bennett, Beulah Koale, Joe Cole, Amy Schumer, Brad Beyer, Keisha Castle-Hughes, Scott Haze, Omar Dorsey y Jayson Warner Smith, entre d'atros.

A cinta se centra en explicar as dificultaz de reinserción en a vida civil d'u grupo de militars estausunidenses dimpués de 15 meses de prestar servicio en Iraq, concretament en Bagdad, en estar afectaus por o trastorno d'estrés postraumatico como conecuencia d'a suya estancia en Iraq. S'ambienta en Kansas (Estaus Unius) y en Bagdad y atros puestos d'Iraq mientres a guerra d'Iraq y en momentos posteriors, en 2007 y 2008, y se filmó en Atlanta y Marruecos. Se tracta d'una cinta con criticas prou positivas, pero que nomás fació que un recaudo de 10 millons de dólars, cuan o suyo presupuestio estió de 20 millons. Recibió bels premios y nominacions, pero garra d'éls d'os premios importants.

Elenco

Se veiga tamién
Cine en 2017.
Cintas de 2017.
Thank You for Your Service (cinta de 2017)